**אורד בע"מ (להלן: "החברה")**

**מודעה בדבר זימון אסיפה כללית מיוחדת**

החברה מודיעה בזאת על זימון אסיפה כללית מיוחדת של בעלי המניות של החברה, אשר תתקיים במשרדי החברה ברחוב המשביר 4, חולון (להלן: **"משרדי החברה"**), **ביום ד', ה-24 בינואר 2024, בשעה 11:00** (להלן: "**האסיפה**").

1. **הנושא שעל סדר היום:**

מינויו של מר מרדכי יונגרייז, המכהן כדירקטור בחברה, לכהונה כיו"ר דירקטוריון החברה.

2. **המועד הקובע:** המועד הקובע לקביעת זכאות בעל מניה להשתתף ולהצביע באסיפה כאמור בסעיף 182 לחוק החברות, התשנ"ט-1999 ובתקנה 3 לתקנות החברות (הצבעה בכתב והודעות עמדה), התשס"ו-2005, הינו תום יום המסחר בבורסה של **יום א', ה-24 בדצמבר 2023**,ואם לא יתקיים מסחר במועד הקובע, אזי ביום המסחר האחרון שלפניו.

3. **כתבי הצבעה והודעות עמדה:** ביחס להחלטות שעל סדר היום, רשאי בעל מניות להצביע באסיפה באמצעות כתב הצבעה. את כתב ההצבעה יש להמציא למשרדי החברה עד **4 שעות** לפני מועד כינוס האסיפה. לעניין זה מועד ההמצאה הינו המועד בו הגיע כתב ההצבעה למשרדי החברה. המועד האחרון להמצאת הודעות עמדה הינו עד **10 ימים** לפני מועד האסיפה.

4. **הצבעה באמצעות המערכת האלקטרונית:** בעלי מניות רשאים להצביע באמצעות מערכת ההצבעות האלקטרונית של רשות ניירות ערך, בכפוף להליך זיהוי וקבלת הרשאה מחבר הבורסה, עד **שש שעות** טרם מועד כינוס האסיפה.

5. **הפנייה לדיווח מיידי:** לקבלת מידע נוסף בנוגע לנושא שעל סדר יומה של האסיפה ומסירת כתבי הצבעה, ראו דוח מיידי כפי שפורסם על-ידי החברה **ביום ב', ה-18 בדצמבר 2023,** באתר ההפצה של המגנ"א בכתובת האינטרנט: [www.magna.isa.gov.il](http://www.magna.isa.gov.il) ובאתר הבורסה בכתובת [maya.tase.co.il](http://www.maya.tase.co.il).

 **אורד בע"מ**